Die jongste verwikkeling in soektog na maand oue baba na motorkaping in Durban
JY LEES NOU Die jongste verwikkeling in soektog na maand oue baba na motorkaping in Durban
Daar word steeds onverpoos na ’n maand oue babadogtertjie, wat gister in ’n kaping in Durban ontvoer is, gesoek.
Die baba was saam met haar ma en agtjarige broer in hulle wit Toyota Yaris toe twee gewapende mans hulle omstreeks 11:45 by die City View-winkelsentrum gekaap het. Die mans het op die motorsleutels aangedring voor hulle met die motor, met die babatjie binne-in, vort is.
Lt-kol Thulani Zwane het Saterdagoggend ’n beroep gedoen op enigiemand wat die voorval gesien het, om die polisie te kontak.
Die motor is intussen gevind, maar sonder die babatjie.
“Die ouers is baie bekommerd en ons het gister vir hulle berading gereël,” het hy gesê.
Sedertien die nuus van die baba se verdwyning bekend geraak het, het dit hoogty in die sosiale media gevier met #HelpFindDurbanBaby en die boodskap kring steeds wyer uit. Die dogtertjie, wie se naam luidens berigte Siwaphiwe is, het net ’n frokkie en doek aangehad toe die voorval gebeur het. ’n Grootskaalse soektog is van stapel gestuur en alle beskikbare polisiehulpbronne, onder meer snuffelhonde, word ingespan. Polisie doen ’n beroep op mense met inligting oor die voorval om die Stop Misdaadlyn te bel by 08600 10111 of die naaste polisiekantoor te kontak.
Who ever did this doesn't deserve jail, they deserve much much more ?? — Beat Boy SA (@BeatBoySA) March 11, 2017
#HelpFindDurbanBaby Let us re-unite this family. Wherever you are be on the watch, forward any information to the Police. pic.twitter.com/x4p114cvyg — Mkhuleko Hlengwa, MP (@MkhulekoHlengwa) March 11, 2017
May You Lord give #babySiwaphiwe's mother the strength to get through this horrific situation. Please Lord!#HelpFindDurbanBaby — Bonge P Khumalo (@_bongikhu) March 11, 2017
Who in their right mind abducts a 1 month old? Heartbreaking. I can't even begin to imagine what the mother is feeling? #HelpFindDurbanBaby https://t.co/EU15J5Jblu — Kgosigadi_MmaThipe (@MmaThipe_SA) March 11, 2017